Source: https://frsz.hu/archive/201905
Timestamp: 2020-04-04 11:26:38
Document Index: 21430341

Matched Legal Cases: ['Kúria ', 'Kúria ', 'Kúria ', 'Bíróság ', 'bíróság ', 'Bíróság ', 'Kúria ', 'bíróság ']

május 2019 | Független Rendőr Szakszervezet
BÉT ülés érdemi javaslatok nélkül
A Belügyi Érdekegyeztető Tanács Munkavállalói Oldalát alkotó szakszervezetek (a BRDSZ, az FRSZ, az RSZV, az FBVSZOSZ, a BVDOSZ, a HTFSZ, az FTSZ, az RKDSZ, a TMRSZ, a PVDÉSZ, valamint a VPDSZ) sajnálatukat fejezik ki, hogy a mai BÉT ülésen a Belügyminisztérium vezetése a munkavállalók anyagi és szociális helyzetének javítása, valamint a fluktuáció megakadályozása érdekében ismételten nem tett semmilyen érdemi javaslatot 2019. évre. (Powell Pál a BÉT MVO elnöke)
További információ BÉT ülés érdemi javaslatok nélkül tartalommal kapcsolatosan
Figyelemre méltó törvényjavaslatot nyújtott be néhány hete az Országgyűlés elnökéhez Korózs Lajos (MSZP) és Tordai Bence (Párbeszéd) parlamenti képviselő „A személyi jövedelemadó egy százalékának a szakszervezetek részére történő felajánlása érdekében az 1996. évi CXXVI. számú törvény módosításáról” címmel. Javaslatuk lényege, hogy a magánszemély által befizetett személyi jövedelemadó külön rendelkezés szerinti jelenlegi 2x1 százalékos kedvezményezési lehetősége - a) civil szervezetek, b) bevett egyházak) - bővüljön újabb 1 százalékkal: ez a plusz 1 százalék kizárólag a munkavállalói érdekképviseletek (szakszervezetek) számára lenne elérhető. További részletek a Népszava cikkében.
További információ Százalékot a szakszervezetnek! tartalommal kapcsolatosan
FRSZ javaslatok a Belügyminisztériumnak
Az FRSZ a rendvédelmi szervek személyi állományát érintő időszerű kérdések megvitatását és a felmerült problémák megoldásához szükséges intézkedések megtételét kezdeményezte a Belügyminisztériumnál. Itt olvasható javaslataink alapvetően a illetmények felülvizsgálatára irányulnak, és kiterjednek a hivatásos, a rendvédelmi alkalmazotti, valamint a munkavállalói állományra is. Kapcsolódó információ, hogy megkeresésünk elküldése után a BM 2019. május 31-ére összehívta a Belügyi Érdekegyeztető Tanács (BÉT) ülését. Az tanácskozáson napirendre kerül a hivatásos életpálya továbbfejlesztési lehetőségeinek, és a RIASZ bevezetésével kapcsolatos tapasztalatok megvitatása. Bízunk benne, hogy a BÉT ülés az FRSZ javaslatait is érdemben fogja tárgyalni.
További információ FRSZ javaslatok a Belügyminisztériumnak tartalommal kapcsolatosan
FRSZ horgászkupa Vizsolyon
A hagyományoknak megfelelően, az FRSZ Borsod Megyei Elnöksége szervezésében május 18-án a Novajidrány és Vizsoly községek között található Kacsa horgásztavon került megrendezésre az FRSZ 2019. évi Országos Sporthorgász Vándorkupája. Az összesített versenyt a "Kiscsikók" csapata nyerte. Az eredménytábla itt tekinthető meg. A horgászversenyről készült fényképeink ezen a linken tekinthetők meg.
További információ FRSZ horgászkupa Vizsolyon tartalommal kapcsolatosan
A Kúria szolgálati jogviszony jogellenes megszüntetésének jogkövetkezményei tárgyában hozott határozatot
A felperes vezető beosztásban állt szolgálati viszonyban az alperessel. A munkáltatót értesítette az ügyészség, hogy az őrizetben lévő felperest gyanúsítottként hallgatták ki emberölés bűntettének kísérlete miatt. Az értesítés alapján a munkáltató szolgálati viszonnyal össze nem függő bűncselekmény elkövetésének alapos gyanúja alapján méltatlansági eljárást indított a felperessel szemben a Hszt. 149/B. § (1) bekezdése alapján. A kijelölt vizsgálóbiztos nem hallgatta meg a felperest és nem szerezte be az iratokat. Jelentése szerint a felperes terhére rótt cselekmény súlyára tekintettel önmagában alkalmas arra, hogy a munkáltató működésébe vetett közbizalmat súlyosan veszélyeztette. A körülményeket súlyosbítja, hogy a felperes vezető beosztású foglalkoztatott volt. Erre figyelemmel a munkáltatói jogkör gyakorlója megállapította a felperes méltatlanságát és a vizsgálóbiztosi jelentésben foglaltakkal azonos tartalommal felmentéssel megszüntette a felperes jogviszonyát.
A Kúria megállapította, hogy a munkáltató jogsértően jelölte ki a vizsgálóbiztos személyét, így határozata jogszabályba ütközött. Ezen túl a méltatlansági eljárás során több olyan lényeges eljárási szabályt is megsértett, amely lényeges, az ügy érdemi elbírálására kiható szabálysértésnek minősül, így a felperes méltatlanságát megállapító határozat és az ezen alapuló ugyanezen megállapításokat tartalmazó felmentés jogellenes volt.
További információ A Kúria szolgálati jogviszony jogellenes megszüntetésének jogkövetkezményei tárgyában hozott határozatot tartalommal kapcsolatosan
További információ Már csak 3 beutalónk maradt a nyári szezonra! tartalommal kapcsolatosan
Az Európai Bíróság nem hagyja elkenni a szabálytalan túlóráztatást
Az EU-ban működő cégeket kötelezni kell arra, hogy hozzanak létre olyan rendszert, amellyel mérni lehet a dolgozók napi munkaidejét – mondta ki az Európai Bíróság. A testületet egy spanyol szakszervezet kereste meg, amely amiatt tiltakozott, hogy a Deutsche Bank spanyolországi leányvállalata nem rögzíti, ki mennyit dolgozott - írja a HVG. Az uniós bíróság most kimondta: a spanyol szabályozás ellentétes az EU Alapjogi Chartájával, de a megállapítások minden olyan tagállamra érvényesek, ahol nem mérik szabályosan a munkaidőt. Az ítélet szerint nem csak az alapvető jog, hogy korlátozzák a munkaidőt, szabályosan betartsák a napi és heti pihenőidőkről szóló törvényeket, hanem az is, hogy minden dolgozó bizonyíthassa, ha túl sokat dolgoztatják. Amennyiben neked is problémáid vannak túlóráid elszámolásával, keresd az FRSZ Jogsegélyszolgálatát, elérhetőségeiket itt találod.
További információ Az Európai Bíróság nem hagyja elkenni a szabálytalan túlóráztatást tartalommal kapcsolatosan
További információ SZABAD NYÁRI BEUTALÓK AZ FRSZ APARTMANJAIBA! tartalommal kapcsolatosan
Módosítani tervezik a heti 2 óra sportcélú munkaidő-kedvezmény igénybevételi szabályait
Az FRSZ számára megküldött normatervezet szerint a módosítás célja, hogy a munkaidő-kedvezményt egységes időtartamban vehesse igénybe mind a hivatásos, mind a rendvédelmi igazgatási alkalmazotti, mind pedig a vezetői állomány, valamint hogy az igénybe vétel lehetőleg szervezett, a munkáltató által biztosított sportolási lehetőségek keretében történjen. A munkáltatói jogkör gyakorlója erre figyelemmel jogosult arra, hogy meghatározza a sportcélú szolgálatmentesség igénybevételének helyi szabályait. Ismeretes, hogy az FRSZ korában már javasolt a heti 2 órás munkaidő-kedvezmény kiterjesztését a rendvédelmi alkalmazottakra és a munkavállalókra is. A számunkra véleményezésre megküldött normatervezettel kapcsolatban kifogásoltuk, hogy a kiváló eredményt elérőket jelenleg megillető „rendkívüli szabadság” mértékének évi 2 munkanapról 1 napra történő lecsökkentését, valamint a munkavállalók kihagyását.
További információ Módosítani tervezik a heti 2 óra sportcélú munkaidő-kedvezmény igénybevételi szabályait tartalommal kapcsolatosan
Kúria: a hivatásos állomány tagját a szolgálati időpótlék első alkalommal a ténylegesen eltöltött 10 év után illeti meg
A Kúria honlapján közzétett ítélet indokolásában a bíróság megállapította, hogy a foglalkoztatási jogviszonyokat szabályozó törvények valamely juttatást, illetve annak mértékét meghatározott jogosultsági idő meglétéhez kötheti, amely számításának szabályozása és e körben a jogszabály szóhasználata eltérő lehet. A perbeli esetben a szolgálati időpótlék számítását meghatározó Hszt. 156.§ (1) bekezdésének nyelvtani értelmezése alapján levont következtetés szerint az „eltöltött 10. évtől kezdődően” megfogalmazásból az következik, hogy a számszerűen meghatározott évet ténylegesen le kell tölteni és a „kezdődően” kifejezés mindössze arra utal, hogy e feltétel teljesülése után szerezhető jogosultság a szolgálati időpótlék megfizetésére. A hivatásos szolgálati viszonyban álló személyt tehát a szolgálati időpótlék első alkalommal a ténylegesen eltöltött 10 év után, a magasabb összeg pedig minden további 5 év után illeti meg. További részletek itt olvashatók.
További információ Kúria: a hivatásos állomány tagját a szolgálati időpótlék első alkalommal a ténylegesen eltöltött 10 év után illeti meg tartalommal kapcsolatosan
március 2020 (20)